text: Røðin eftir Philip Pullman um Myrkursins frumevni - tær tríggjar bøkurnar Norðlýsi, Tvíeggjaði knívurin og Ravkikarin - eru millum tær best umtóktu fantasy-bøkurnar í heiminum. Nú er enski rithøvundurin farin í holt við eina nýggja røð, sum eitur Bókin um dust.
text: #000000
text: Higartil eru tvær bøkur komnar í røðini, og tær eru báðar týddar til føroyskt. Nýggja røðin gongur fyri seg í tí somu verðini sum fyrra røðin, og hon snýr seg um nógvar av somu persónunum. Hesar bøkurnar ganga tó fyri seg áðrenn og eftir, at hendingarnar fara fram í Myrkursins frumevni.
text: #000001
text: Høvuðspersónurin í tí fyrstu bókini í røðini, La belle sauvage, er ellivu ára gamli drongurin Malcolm Polstead. Ein ógvuslig vatnflóð tekur seg upp, og hann verður noyddur at flýggja í síni lítlu kano, sum eitur júst La belle sauvage, við einum nýføðingi. Samstundis tekur eitt stríð seg upp ímillum tey trúgvandi og tey, sum ikki trúgva, og ferðin er ógvuliga vandamikil. Nýføðingurin er ein av høvuðspersónunum í Myrkursins frumevni, Lyra Belacqua, og tíðin er sostatt sett umleið 10 ár áðrenn hendingarnar í fyrru røðini.
text: #000002
text: Í aðru bókini í røðini, Loyniliga samveldið, er Lyra Belacqua, ella Silvurtunga, sum hon nevnir seg, blivin ein ung kvinna, sum gongur á universitetinum í Oxford á øðrum ári. Tá ið daimonur hennara, Pantalaimon, verður vitni til eitt morð, eru tey noydd at fáa greiðu á sínum viðurskiftum á ein hátt, sum tey ongantíð høvdu ímyndað sær. Tey verða drigin inn í torgreiddar og vandamiklar ósemjur í einum heimi, tey ikki vistu, var til. Malcolm Polstead verður noyddur av stað á sína egnu ferð; einaferð ein drongur við einum báti og einum setningi at bjarga einum barni undan einari vatnflóð, nú ein maður við sterkari ábyrgdarkenslu og einari trongd til at gera tað, sum rætt er. Bæði Lyra og Malcolm noyðast at ferðast langt út um Oxford, ígjøgnum Evropa og inn í Asia fyri at leita eftir tí, tey hava mist – eftir einum býi, sum er plágaður av illum andum, eftir einum loyndarmáli mitt inni í einari oyðimørk, og eftir gátuni um dust.
text: #000003
text: Henda nýggja røðin útbyggir og breiðkar stórfingnu parallellverðina hjá Philipi Pullman. Tað er eitt máttmikið og tankavekjandi ævintýr um, hvat tað vil siga at kenna seg sjálvan, at vaksa upp og fáa skil á heiminum rundan um seg. Hetta er frásøgn av teimum bestu frá einum av heimsins bestu rithøvundum.
text: #000005
text: - Mær dámdi sera væl bókina, tí tað er ikki ein vanlig sjangra, sum eg plagi at lesa. Bókin var gátufull, óhugnalig og spennandi. Eg haldi, hon er so væl skrivað, at eg kundi síggja, lukta, føla og hoyra tað, sum høvuðspersónurin upplivdi. Bókin er ein orduliga góð bók, og eg fari beint at byrja við at lesa Norðlýsið og síðani annan part av Bókini um dust.
text: #000007
text: Philip Pullman er føddur í Norwich í Onglandi í oktober 1946. Hann las enskt í Exeter College í Oxford. Hann hevur m.a. verið miðnámsskúlalærari í enskum í 12 ár, síðan professari í enskum í Westminster College, har hann stóð fyri skeiðum um viktoriansku skaldsøguna og um fólkasagnir, til hann gavst at undirvísa og fór at skriva burturav.
text: #000008
text: Philip Pullman býr í Oxford. Fyrrapartarnar situr hann í einari smáttu í garðinum hjá sær og skrivar. Hann skrivar við kúlupenni á A4-pappír, tríggjar síður hvønn dag. Áðrenn hann gevst, syrgir hann fyri at hava skrivað fyrsta setningin á næstu síðu, so hann ikki skal byrja við einum blonkum arki dagin eftir.
text: #000009
text: Hvør skal lesa: fantasy-fjepparar, um tær dámar spenning og óhugna
text: #000010
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000012
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000013